《南塘泛舟》
宋代·张掞

一百五日又清明，江花冉冉鸟嘤嘤。
拂水柳条千万缕，东风不碍酒船行。

作者简介：（995—1074）齐州历城人，字文裕。张揆弟。幼笃孝。举进士。知益都县，督赋租置里胥不用，而民以时入，石介为献《息民论》。历龙图阁直学士、知成德军。入判太常、司农寺，累官户部侍郎致仕。忠笃诚悫，事兄如父，为乡党矜式。